**Vorbeşte-mi Domnul meu Isus!**

*Flavius Laurian Duverna*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Vorbeşte-mi Domnul meu Isus!

Vorbeşte-mi Domnul meu Isus

Că-a Ta vorbire, atât de mult

Prin glasu-Ţi vreau să o ascult,

Căci Te aştept, cu dor nespus

Să-mi spui cuvinte mai presus

De-al lumii freamăt şi tumult,

Ce-n calea vieţii-mi stăruieşte

Şi prin plăceri m-ademeneşte!

Vorbeşte-mi Domnul meu Isus

Căci vorbele-Ţi eu le-am cules,

Când glasul sfânt Ţi-am înţeles

Că pentru mine, Tu Te-ai pus

Chezaş prin Jertfa crucii, sus

La Golgota, când Te-am ales,

Să-mi fii în viaţă, Domnul meu,

Mântuitor Fiu... de Dumnezeu!

Vorbeşte-mi Domnul meu Isus

Cum nu mi-ai vorbit niciodată,

Să-Ţi înţeleg dreptatea toată

De care vrednic Doamne nu-s,

Căci eu dreptăţii, m-am opus

Destulă vreme... îndelungată,

Dar Tu prin milă şi-n răbdare

Mi-ai arătat, dragostea mare!

Vorbeşte-mi Domnul meu Isus

Cu glasul Tău, frumos şi dulce

Ce m-a chemat să văd la cruce,

Cum moartea crudă Te-a răpus

Când soarele-n giulgiu-a apus,

Căci-ntristat n-a mai putut duce

Cu-a sa lumină,... în strălucire

Cumplitul chin, prin răstignire!

Flavius Laurian Duverna